Document ID: 31994D0334

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαΐου 1994 για την τροποποίηση της απόφασης 93/402/ΕΟΚ σχετικά με τους υγειονομικούς όρους και τα υγειονομικά πιστοποιητικά που απαιτούνται σχετικά με την εισαγωγή νωπών κρεάτων προερχομένων από ορισμένες χώρες της Νότιας Αμερικής, για να ληφθούν υπόψη ορισμένα κρέατα προέλευσης Ουρουγουάης (94/334/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους καθώς και αιγοπροβάτων, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/91 (2), και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και τα υγειονομικά πιστοποιητικά που απαιτούνται κατά την εισαγωγή νωπών κρεάτων προερχομένων, μεταξύ άλλων, από την Ουρουγουάη, έχουν θεσπιστεί με την απόφαση 93/402/ΕΟΚ της Επιτροπής (3), όπως τροποποιήθηκε τελευταία από την απόφαση 93/576/ΕΟΚ (4)-
ότι η εισαγωγή εντοσθίων που προορίζονται για την παρασκευή τροφών για μικρά ζώα υπόκειται σε αυστηρότερους όρους-
ότι δεν έχουν επισήμως διαστωθεί εστίες αφθώδους πυρετού στην Ουρουγουάη από τον Ιούνιο του 1990- ότι, κατά συνέπεια, η εισαγωγή εντοσθίων που προορίζονται για την παρασκευή τροφών για μικρά ζώα προέλευσης Ουρουγουάης μπορεί να θεωρηθεί ως αποδεκτή-
ότι, κατά συνέπεια, είναι αναγκαίο να τροποποιηθεί η απόφαση 93/402/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/402/ΕΟΚ τροποποιείται ως ακολούθως:
α) στο άρθρο 1 στοιχείο γ), οι όροι "του βοείου είδους" παραλείπονται-
β) το παράρτημα ΙΙ αντικαθίσταται από το παράρτημα Α της παρούσας απόφασης-
γ) στο τέλος του παραρτήματος ΙΙΙ μέρος 2, προστίθεται το παράρτημα Β της παρούσας απόφασης.
Άρθρο 2
Η παρούσα απόφαση αρχίζει να ισχύει την 60ή ημέρα μετά την κοινοποίησή της στα κράτη μέλη.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Μαΐου 1994.

Labels: 3
0
18
17